**Adatkezelési tájékoztató**

**a DEBT-INVEST Pénzügyi Szolgáltató és Befektetési Zártkörű Részvénytársaság által üzemeltetett** [**www.debt.hu**](http://www.debt.hu) **weboldallal összefüggésben megvalósuló adatkezelési tevékenységekről**

ADEBT-INVEST Pénzügyi Szolgáltató és Befektetési Zártkörű Részvénytársaság(a továbbiakban: Társaság) az általa üzemeltetett [**www.debt.hu**](http://www.debt.hu) honlapján keresztül a jelen tájékoztatóban foglalt adatkezelési tevékenységeket végez, amelyekkel összefüggésben a Társaság fontosnak tartja, hogy bemutassa az érintetteknek a tudomására jutott személyes adatok kezelését, annak legfontosabb jellemzőit, körülményeit. Tájékoztatjuk, hogy a honlap látogatása regisztrációhoz nem kötött.

A jelen tájékoztatóban alkalmazott adatvédelmi fogalmak jelentése vonatkozásában az információs önrendelkezési jogról és az információszabadságról szóló 2011. évi CXII. törvény (Infotv.) értelmező rendelkezéseiben meghatározottakat kell alapul venni.

**ÁLTALÁNOS ADATKEZELÉSI TÁJÉKOZTATÓ**

***Ki kezeli az Ön személyes adatait?***

Személyes adatait többnyire a Társaság kezeli, azonban vannak olyan technikai műveletek, amelyekhez külső segítséget, adatfeldolgozó közreműködését veszi igénybe, aki a nevében és utasításainak megfelelően az adatok feldolgozását végzi. Amennyiben a személyes adatok a konkrét adatkezelések egyedi adatkezelési tájékoztatójában megjelölt harmadik személy/ek részére továbbításra kerülnek, úgy azokat önálló adatkezelőként a továbbiakban ők is kezelik.

**A Társaság, mint adatkezelő adatai:**

*Az adatkezelő megnevezése:*

**DEBT-INVEST Pénzügyi Szolgáltató és Befektetési Zártkörű Részvénytársaság**

**(DEBT-INVEST Zrt.)**

*Kapcsolattartásra szolgáló elérhetőségek:*

Postai cím: **1022 Budapest, Bimbó út 29.**

E-mail címk: **Debt@debt.hu**

Webcím: **www.debt.hu**

Telefon:**+36-1-268 0000**

Az adatfeldolgozó személye az egyes adatkezelési tevékenységek jellemzőinek megfelelően változhat. Amennyiben szeretné megismerni, hogy a konkrét adatkezelésben mely adatfeldolgozó vesz részt, arról az egyes egyedi adatkezelési tájékoztatók *„Milyen adatfeldolgozó igénybevételére kerül sor?”* címe alatt nyújtunk tájékoztatást az Ön számára.

***Milyen elveket tartunk különösen fontosnak az általunk végzett adatkezelési tevékenységek során?***

A Társaság az adatkezelési tevékenysége során tiszteletben tartja az érintett személyhez fűződő jogait, amelynek során személyes adatait a hatályos jogszabályi előírások figyelembevételével kezeli. Társaságunk garantálja az információs önrendelkezési jogról és az információszabadságról szóló 2011. évi CXII. törvényben (a továbbiakban: Infotv.), valamint a konkrét adatkezeléseket érintő ágazati jogszabályokban foglaltak érvényre juttatását.

***Milyen adatbiztonsági intézkedéseket alkalmaz a Társaság?***

Társaságunk az általa kezelt személyes adatokat fokozott biztonsági intézkedésekkel védi az illetéktelenek hozzáférésétől. Technikai és szervezési intézkedésekkel, adat- és titokvédelmi szabályok érvényre juttatásával, a személyes adatokhoz történő hozzáférési jogosultsági rend alkalmazásával gondoskodik a személyes adatok biztonságáról, továbbá a vonatkozó jogszabályok alkalmazásával védi az érintettek magánszféráját és biztosítja a személyes adatok bizalmasságát, sértetlenségét és rendelkezésre állását.

***Milyen jogai vannak a Társaság által kezelt személyes adataival összefüggésben?***

Amennyiben Társaságunk az Ön személyes adatait kezeli, az Infotv. alapján különböző jogosultságok illetik meg az alábbiak szerint.

* **Kérhet tájékoztatást a személyes adatai kezelésével kapcsolatban:**

A Társaság által végzett adatkezelés teljes időtartama alatt kérhet tájékoztatást a fentiekben megadott elérhetőségeken keresztül a kezelt személyes adatairól, különösen azok forrásáról, az adatkezelés céljáról, jogalapjáról, időtartamáról, az adatfeldolgozó nevéről, címéről és az adatkezeléssel összefüggő tevékenységéről, az adatvédelmi incidens körülményeiről, hatásairól és az elhárítására megtett intézkedésekről, az adattovábbítás jogalapjáról és címzettjéről.

A kért tájékoztatás a kérelme beérkezését követő *25 napon belül* teljesítésre kerül, amelyet a tárgyévben azonos adatkörre vonatkozóan ingyenesen egyszer kérhet. Egyéb esetekben költségtérítés állapítható meg.

* **Kérheti a kezelt személyes adatainak helyesbítését:**

Amennyiben személyes adatai a valóságnak nem felelnek meg vagy azok időközben megváltoztak, az adatkezelés időtartama alatt kérheti azok helyesbítését.

* **Kérheti a kezelt személyes adatainak törlését vagy zárolását:**

A hozzájárulásán alapuló adatkezelés esetén Ön bármikor visszavonhatja a megadott hozzájárulását és kérheti a hozzájárulása alapján kezelt személyes adatainak törlését, amennyiben az adat törlését törvény nem zárja ki.

Felhívjuk figyelmét, hogy személyes adatai – az erre irányuló kérelme hiányában ─ abban az esetben is törlésre kerülnek, amennyiben azok kezelése jogellenes, az adatkezelés célja megszűnt, a személyes adatok tárolásának meghatározott időtartama lejárt, valamint azok törlését a Nemzeti Adatvédelmi és Információszabadság Hatóság vagy valamely bíróság elrendelte.

Kérheti a személyes adatainak zárolását is, amennyiben a rendelkezésre álló információk alapján feltételezhető, hogy személyes adatainak törlése sértené az Ön jogos érdekeit.

* **Tiltakozhat a személyes adatainak kezelése ellen:**

Amennyiben Társaságunk a személyes adatainak kezelését az Ön hozzájárulásának visszavonását követően a jogi kötelezettségének teljesítése érdekében, illetve a Társaságunk vagy harmadik személy jogos érdekének érvényesítése miatt tovább folytatja, tiltakozását fejezheti ki azzal szemben.

Adatkezelő a tiltakozására irányuló kérelmét - annak beérkezését követően legfeljebb *15 napon belül* - megvizsgálja és megalapozottságáról döntést hoz, amelynek eredményéről írásban tájékoztatja Önt. Amennyiben döntés a fenti határidőn belül nem születik, illetve annak tartalmával nem ért egyet, 30 napon belül bírósághoz fordulhat.

Amennyiben Társaságunk a személyes adatait érintő **helyesbítés, törlés**, valamint a **zárolás** iránti kérelmét elutasítja, arról a kérelem kézhezvételét követő *25 napon belül* írásban tájékoztatja annak ténybeli és jogi indokainak közlése mellett.

***Milyen jogorvoslati lehetőségei vannak a Társaság által kezelt személyes adataival kapcsolatban?***

Amennyiben úgy ítéli meg, hogy az adatkezelő vagy az általa igénybe vett adatfeldolgozó a személyes adatait érintő adatkezelési tevékenysége során jogsértést követett el vagy annak közvetlen veszélye áll fenn, vizsgálatot kezdeményezhet a Nemzeti Adatvédelmi és Információszabadság Hatóságnál, amelynek vizsgálata ingyenes.

A Nemzeti Adatvédelmi és Információszabadság Hatóság elérhetőségei:

*Címe:* **1125 Budapest, Szilágyi Erzsébet fasor 22/c**

*Webcíme:* **http://naih.hu**

*E-mail címe:* [**ugyfelszolgalat@naih.hu**](mailto:ugyfelszolgalat@naih.hu)

*Telefonszáma:* **+36 (1) 391-1400**

*Telefax száma:* +36 (1) 391-1410

Jogainak megsértése esetén lehetősége van bírósághoz is fordulni. A per elbírálása a törvényszék hatáskörébe tartozik. Ön dönthet úgy, hogy a pert a lakóhelye vagy a tartózkodási helye szerinti törvényszék előtt indítja meg.

A törvényszékek listáját a **http://birosag.hu/torvenyszekek** webcím alatt érheti el.